Diari Oficial de la Generalitat Valenciana


Sumari del DOGV 5948, del 05-02-2009 (2009/1038)

Bases i convocatòria de proves selectives per a la provisió d'una plaça de monitor d'handbol, vacant en la plantilla de personal funcionari d'este Ajuntament i inclosa en l'oferta publica d'ocupació de l'any 2006.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5948

Data del DOGV
:   05-02-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/1038


Data del document
:   28-10-2008

Organisme emissor
:   Ajuntament de Torrevieja

Tipus de document
:   Convocatòria

Descriptors 

:   * Torrevieja
    * concurs administratiu
    * administració local

Bases i convocatòria de proves selectives per a la provisió d'una plaça de monitor d'handbol, vacant en la plantilla de personal funcionari d'este Ajuntament i inclosa en l'oferta publica d'ocupació de l'any 2006.  
 [2009/1038]  
Pedro Hernández Mateo, alcalde president de l'Ajuntament de Torrevieja, fa saber:   
Que mitjançant Decret del regidor delegat de Recursos Humans, de data 28 d'octubre de 2008, prenent com a base les competències que li van ser delegades per Acord de la Junta de Govern Local, en sessió celebrada el dia 24 d'agost de 2007, es van aprovar les bases i convocatòria de proves selectives per a proveir una plaça de monitor d'handbol, vacant en la plantilla de personal funcionari d'este Ajuntament, i inclosa en l'oferta pública d'ocupació de l'any 2006; es transcriuen a continuació les bases íntegres:  
« Bases i convocatòria de proves selectives per a la provisió d'una plaça de monitor d'handbol, vacant en la plantilla de personal funcionari d'este Ajuntament i inclosa en l'oferta publica d'ocupació de l'any 2006.  
 1. Objecte de la convocatòria  
1.1. L'objecte de la present convocatòria de proves selectives és la provisió, com a funcionari de carrera, d'una plaça de monitor d'handbol, vacant en la plantilla de personal funcionari d'este Ajuntament, i inclosa en l'oferta pública d'ocupació per a l'any 2006.   
1.2. Esta plaça està classificada en l'escala d'administració especial, subescala serveis especials, classe personal d'oficis (grup D, d'acord amb la titulació exigida per al seu ingrés).  
Està dotada amb les retribucions bàsiques establides per al grup D i les complementàries que corresponguen de conformitat amb la legislació vigent i acords municipals.  
1.3. La provisió d'esta plaça s'efectuarà per mitjà del sistema selectiu de concurs oposició lliure, d'acord amb la Llei 7/2007, de 12 d'abril, de l'Estatut Bàsic de l'Empleat Públic.  
2. Condicions dels aspirants  
2.1. Per a prendre part en esta convocatòria, els aspirants hauran de reunir els requisits següents:  
a) Tindre la nacionalitat espanyola, sense perjudici del que disposa l'article següent.  
b) Posseir la capacitat funcional per a l'exercici de les tasques.   
c) Tindre complits 16 anys i no excedir, si és el cas, de l'edat màxima de jubilació forçosa. Només per llei podrà establir-se una altra edat màxima, diferent de l'edat de jubilació forçosa, per a l'accés a l'ocupació pública.  
d) No haver sigut separat per mitjà d'expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en què haja sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.   
e) Estar en possessió del títol de Graduat Escolar, o equivalent; i el títol de Monitor d'Handbol Tècnic Esportiu Nivell-1, o superior, expedit per la Federació Espanyola d'Handbol. L'equivalència haurà de ser reconeguda com a tal per l'administració competent en cada cas concret i degudament acreditada en este sentit pels aspirants.  
2.2. Els nacionals dels estats membres de la Unió Europea podran accedir, com personal funcionari, en igualtat de condicions que els espanyols a les ocupacions públiques, a excepció d'aquells que directament o indirectament impliquen una participació en l'exercici del poder públic o en les funcions que tenen com a objecte la salvaguarda dels interessos de l'estat o de les administracions públiques.   
A este efecte, els òrgans de govern de les administracions públiques determinaran les agrupacions de funcionaris previstes en l'article 76 a les que no puguen accedir els nacionals d'altres estats.  
Les previsions de l'apartat anterior seran aplicables, siga quina siga la seua nacionalitat, al cònjuge dels espanyols i dels nacionals d'altres estats membres de la Unió Europea, sempre que no estiguen separats de dret i als seus descendents i als del seu cònjuge sempre que no estiguen separats de dret, siguen menors de 21 anys o majors de la dita edat dependents.   
L'accés a l'ocupació pública com a personal funcionari, s'estendrà igualment a les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya en què s'aplique la lliure circulació de treballadors, en els termes establits en l'apartat 1 d'este article.  
Els estrangers a què es referixen els apartats anteriors, així com els estrangers amb residència legal a Espanya podran accedir a les administracions públiques, com a personal laboral, en igualtat de condicions que els espanyols.   
Només per llei de les Corts Generals o de les assemblees legislatives de les comunitats autònomes podrà eximir-se del requisit de la nacionalitat per raons d'interés general per a l'accés a la condició de personal funcionari.   
2.3. Totes les condicions enumerades hauran de complir-se pels aspirants l'últim dia en què finalitze el termini de presentació d'instàncies, excepció feta de les detallades en la lletra d) de la base 2.1, que hauran de referir-se al moment de terminació de les proves selectives amb la publicació de la llista d'aprovats.  
3. Instàncies  
3.1. Les instàncies per a sol·licitar prendre part en les proves selectives convocades, es dirigiran a l'alcalde president de l'Ajuntament, sense que siga necessari l'abonament de cap tipus de taxa per a participar en estes proves selectives.  
3.2. Es presentaran en el termini de 20 dies naturals, comptats a partir de l'endemà de la publicació de l'anunci d'esta convocatòria en el Boletín Oficial del Estado, en el Registre General d'este Ajuntament, o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.  
3.3. Els sol·licitants manifestaran en les seues instàncies que reunixen totes i cada una de les condicions exigides en la base 2, referides a la data en què acabe el termini de presentació d'estes, i que es comprometen a prestar el jurament o promesa establit en el Reial Decret 707/1979.  
4. Admissió d'aspirants  
4.1. Finalitzat el termini de presentació d'instàncies, la presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província i serà exposada al tauler d'edictes de la corporació i es concedirà un termini de 15 dies per a reclamacions, a tenor de l'article 71 de la Llei 30/1992. Les dites reclamacions, si n'hi ha, seran acceptades o rebutjades en la resolució per la qual s'aprove la llista definitiva, que serà feta pública, així mateix, en la forma indicada.  
4.2. L'anterior s'entén sense perjudici del que disposa l'article 71 del mencionat text legal, quant a esmena de defectes.  
5. Tribunal qualificador  
5.1. El tribunal qualificador estarà constituït en la manera següent:  
President: un funcionari de carrera designat per l'alcalde.  
Vocals:   
- Un representant de l'administració del Consell de la Generalitat Valenciana designat per la Direcció General de l'Administració Local.   
- Un funcionari de carrera designat per la corporació.  
- El cap del respectiu servei o, si no n'hi ha, un tècnic designat per la corporació.  
Secretari: el de la corporació o funcionari en qui delegue, amb veu i vot.  
5.2. La designació dels membres del tribunal, titulars i suplents, es farà pública en el Butlletí Oficial de la Província i al tauler d'edictes de la corporació.  
5.3. El tribunal no podrà constituir-se ni actuar sense l'assistència de més de la meitat dels seus membres, titulars o suplents.  
5.4. Els membres del tribunal hauran d'abstindre's de formar-hi part quan concórreguen les circumstàncies previstes en l'article 28 de la Llei 30/1992 o en l'article 13.2. del Reial Decret 364/1995, de 10 de març.  
5.5. Els aspirants podran recusar els membres del tribunal en els termes establits en l'article 29 de la Llei 30/1992.  
5.6. El tribunal no podrà aprovar ni declarar que han superat les proves selectives un nombre d'opositors superior al de les places convocades.  
5.7. El tribunal podrà disposar la incorporació als seus treballs d'assessors especialistes per a la celebració de les proves, en els termes que disposa el Reial Decret 364/1995, de 10 de març.  
5.8. El tribunal es classifica en la categoria tercera, als efectes establits en el Reial Decret 462/2002, de 24 de maig, sobre indemnitzacions per raó del servici.  
5.9. Les tres cinquenes parts dels membres del tribunal tindran coneixement escrit i oral del valencià, segons es disposa en l'article únic de l'Orde de 17 de juliol de 1989, de la Conselleria d'Administració Pública de la Generalitat Valenciana.  
5.10. El tribunal podrà disposar la incorporació a la present convocatòria d'assessors especialistes que asseguren la possibilitat de realitzar totes les proves en valencià, segons es disposa en l'article únic de l'orde abans citada.  
5.11. La totalitat dels membres del tribunal haurà de posseir un nivell de titulació igual o superior a l'exigit per a l'ingrés en el cos o escala de què es tracte, segons disposa el Reial Decret 364/1995, de 10 de març.  
6. Desenvolupament i publicitat de les proves  
6.1. Les bases, una vegada aprovades pel regidor delegat de Recursos Humans, basant-se en les competències que li van ser delegades per Acord de la Junta de Govern Local en sessió celebrada el dia 24 d'agost de 2007, es publicaran íntegres en el Butlletí Oficial de la Província i en el Diari Oficial de la Comunitat Valenciana. L'anunci extractat de la convocatòria es publicarà en el Boletín Oficial del Estado.  
6.2. Tots els anuncis de tràmits posteriors es publicaran en el Butlletí Oficial de la Província, tal com es concreta en els distints epígrafs d'estes bases i excepte el que disposa l'apartat 6.5 següent.  
L'anunci de la convocatòria, les bases i tots els altres anuncis relatius al desenvolupament d'estes proves es publicaran també al tauler d'edictes de l'Ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.  
6.3. Els exercicis de les proves no podran començar fins transcorreguts dos mesos des de la data en què aparega publicat l'anunci de la convocatòria en el Boletín Oficial del Estado.  
6.4. Sense perjudici del que s'ha dit anteriorment, el començament del primer exercici s'anunciarà en el Butlletí Oficial de la Província, amb 15 dies d'antelació, com a mínim, i l'anunci expressarà el dia, hora i lloc en què haurà de celebrar-se.  
6.5. El començament de la resta d'exercicis s'anunciarà només al tauler d'edictes de l'Ajuntament i del local on s'haja celebrat la prova precedent, i hauran de transcórrer entre la celebració d'un exercici i l'altre un termini mínim de 72 hores i fer-se públic l'anunci de començament amb una antelació mínima de 24 hores.  
6.6. Els opositors seran convocats per a cada exercici en crida única, excepte casos de força major, degudament justificats i apreciats lliurement pel tribunal.  
6.7. L'orde d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada en el sorteig que se celebre a estos efectes.  
7. Sistema de selecció  
7.1. Fase d'oposició.  
Els exercicis de l'oposició seran tres, de caràcter obligatori i eliminatori.  
7.1.1. Primer exercici: consistirà a contestar per escrit, durant un període màxim de 60 minuts, 50 preguntes tipus test amb tres respostes alternatives, de les quals només una és vàlida, de les matèries contingudes en l'annex I d'estes bases.  
7.1.2. Segon exercici: consistirà a contestar per escrit, durant un període màxim de 60 minuts, 50 preguntes tipus test amb tres respostes alternatives, de les quals només una és vàlida, de les matèries contingudes en l'annex II d'estes bases.  
7.1.3. Tercer exercici: consistirà en la resolució d'un supòsit pràctic, determinat pel tribunal immediatament abans de la realització d'este i relacionat amb l'annex II d'esta convocatòria.  
La realització d'este exercici tindrà una duració màxima de 2 hores.   
Una vegada superada la fase d'oposició, els aspirants aprovats i que han obtingut plaça presentaran en l'Ajuntament, dins del termini de cinc dies, la documentació acreditativa dels requisits a valorar en la fase de concurs.  
7.2. Fase de concurs.  
En la fase del concurs es valoraran, degudament justificats, els mèrits al·legats pels aspirants, i que a continuació s'esmenten:   
a) Coneixements i experiència professional:  
1) Per l'exercici de comeses pròpies del lloc de socorrista en alguna administració pública, a raó de 0,50 punts per mes de servei, fins a un màxim de 20 punts.  
2) Per l'exercici de qualsevol activitat en alguna administració pública, a raó de 0,20 punts per mes de treball prestat, fins a un màxim de 5 punts.  
Seran mèrits puntuables per cada concursant els contrets fins a l'últim dia de presentació d'instàncies.  
El temps de servei computable es puntuarà per mes efectiu complet, i no es tindran en compte les fraccions inferiors a un mes, excepte casos d'empat.  
Els documents presentats hauran de ser originals o còpies degudament confrontades.  
La valoració dels serveis prestats segons l'apartat 1) anterior, implicarà que no podran tornar a ser valorats segons l'apartat 2) i viceversa.  
b) Cursos de formació per a funcionaris homologats per l'IVAP o IMAP, o que tinguen relació amb el lloc de treball, i impartits per alguna administració pública, d'acord amb l'escala següent:  
- Curs de 10 a 25 hores 0,50 punts per curs  
- Curs de 26 a 50 hores 1 punt per curs  
- Curs de 51 a 100 hores 2 punts per curs  
- Curs de més de 100 hores 3 punts per curs  
8. Qualificació   
8.1. Els tres exercicis de què consta la fase d'oposició són obligatoris i eliminatoris. El resultat i qualificació de cada un es farà públic en el local en què tinguen lloc les proves i al tauler d'anuncis de l'Ajuntament, alhora que s'anuncie el lloc, dia i hora de celebració del següent exercici.  
8.2. Els exercicis seran qualificats de 0 a 10 punts, i seran eliminats els opositors que no aconseguisquen un mínim de 5 punts en cada un d'ells.  
8.3. El nombre de punts que podran ser atorgats per cada membre del tribunal en cada exercici serà de 0 a 10 punts.  
8.4. Les qualificacions es determinaran sumant els punts atorgats pels distints membres del tribunal i dividint el total pel nombre d'assistents d'aquell.  
8.5. La qualificació final de la fase d'oposició estarà determinada per la suma dels punts obtinguts en cada un dels exercicis.  
8.6. Quan en l'últim exercici hi haja més opositors aprovats que el nombre de places a cobrir, la nota d'este últim exercici s'obtindrà sumant la dels exercicis anteriors i la de l'últim exercici. De tal manera que, una vegada sumades totes les notes, es proposaran aprovats en l'últim exercici només els que més nota tinguen, i se suspendrà la resta. La nota final que figurarà en l'acta final de l'oposició és la suma de la puntuació de tots els exercicis de l'oposició.   
8.7. El tribunal farà pública la relació d'aprovats que hagen obtingut la major qualificació final, i estos no podran sobrepassar el nombre de places convocades.  
No obstant això, sempre que els òrgans de selecció hagen proposat el nomenament del mateix nombre d'aspirants que el de places convocades, i a fi d'assegurar la cobertura d'estes, quan es produïsquen renúncies dels aspirants seleccionats, abans del seu nomenament o presa de possessió, l'òrgan convocant podrà requerir de l'òrgan de selecció relació complementària dels aspirants que seguisquen als proposats, per al seu possible nomenament com a funcionaris de carrera.  
8.8. La qualificació definitiva es determinarà sumant els punts obtinguts pels opositors que han obtingut plaça en la fase d'oposició, amb els punts obtinguts en la fase de concurs.  
9. Relació d'aprovats, presentació de documents i (contractació) nomenament de funcionaris  
9.1 Acabada la qualificació dels aspirants, el tribunal publicarà la llista amb l'únic aprovat i elevarà l'esmentada relació a l'autoritat competent per a fer el nomenament com a funcionari en propietat.  
9.2 L'opositor aprovat presentarà en la Secretaria General de la corporació, dins del termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part en les proves s'exigixen en la base segona, a saber:  
a) Certificació de naixement, que podrà suplir amb la fotocòpia del seu document nacional d'identitat (este últim haurà de presentar-se acompanyat de l'original per a la seua compulsa).  
b) Còpia autentificada o fotocòpia (que haurà de presentar-se acompanyada de l'original per a la seua compulsa) del títol que posseïsca, d'entre els exigits en l'apartat 2.1.c), o justificant d'haver abonat els drets per a la seua expedició. Si estos documents estigueren expedits després de la data en què va expirar el termini de presentació d'instàncies, hauran de justificar el moment en què van concloure els seus estudis.  
c) Certificat mèdic acreditatiu de no patir malaltia ni defecte físic que impossibilite el normal exercici de la funció. Este certificat haurà de ser expedit per l'organisme públic corresponent d'àmbit provincial.  
d) Declaració jurada de no haver sigut separat per expedient disciplinari del servei de l'estat o de l'administració autònoma o local, ni trobar-se inhabilitat per a l'exercici de les funcions públiques.  
e) Declaració jurada de no trobar-se sotmés a cap causa d'incapacitat específica prevista en la legislació vigent i que faria nul el seu nomenament d'acord amb el que establix l'article 136 del Reial Decret Legislatiu 781/1986.  
9.3 Qui tinguera la condició de funcionari públic estarà exempt de justificar documentalment les condicions i requisits ja demostrats per a obtindre el seu anterior nomenament, i haurà de presentar certificació del ministeri, comunitat autònoma, corporació local o organisme públic del qual depenga, i acreditar la seua condició i totes les circumstàncies que consten en el seu expedient personal.  
9.4 Qui dins del termini indicat i excepte casos de força major, no presentara la documentació, o de l'examen d'esta es deduïra que no té algun dels requisits assenyalats en la base segona, no podrà ser anomenat, i quedaran anul·lades totes les seues actuacions, sense perjudici de la responsabilitat en què poguera haver incorregut per falsedat en la instància.  
9.5 Una vegada que els aspirants proposats acomplisquen el que s'establix anteriorment, el tribunal elevarà proposta de nomenament com a funcionari de carrera a l'òrgan municipal competent, que procedirà a efectuar el nomenament corresponent.  
L'anomenat haurà de prendre possessió de la plaça de monitor d'handbol en el termini de 30 dies hàbils a comptar de l'endemà de la notificació del nomenament.  
Si no pren possessió en el termini assenyalat, sense causa justificada, quedarà en la situació de cessant.  
10. Incidències  
10.1. El tribunal queda facultat per a resoldre els dubtes que es presenten i prendre els acords necessaris per al bon ordre d'esta convocatòria, en tot el no previst en estes bases.  
10.2. La convocatòria, les seues bases i tots els actes administratius es que deriven d'esta i de l'actuació del tribunal podran ser impugnats pels interessats, en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
11. Legislació aplicable  
En tot el no previst en les presents bases caldrà ajustar-se al que disposa la Llei 7/1985, de 2 d'abril, en tot allò que no haja sigut modificat per l'EBEP; Llei 30/1984, de 2 d'agost, en allò que estiga vigent; Llei 30/1992, de 26 de novembre; Reial Decret Legislatiu 781/1986, de 18 d'abril, en tot allò que no haja sigut modificat per l'EBEP; Reial Decret 364/1995, de 10 de març; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana; text de bases generals de selecció del personal al servei de les entitats locals de la Comunitat Valenciana, aprovat per Resolució de 14 de novembre de 2005, Llei 7/2007, de 12 d'abril, per la qual s'aprova l'Estatut Bàsic de l'Empleat Públic, i la resta de disposicions complementàries vigents.  
ANNEX I  
Tema 1. La Constitució espanyola de 1978. Nocions generals. Dret i deures fonamentals dels espanyols.  
Tema 2. L'estat espanyol: idees generals. El govern. Les Corts Generals.  
Tema 3. La Comunitat Valenciana: el seu Estatut d'Autonomia. La Generalitat Valenciana: les Corts Valencianes, el president i el Consell.  
Tema 4. Dret i deures dels funcionaris de l'administració local. Els drets econòmics. Règim disciplinari.  
Tema 5. La província. La divisió territorial de l'estat en províncies. Els òrgans de govern provincials: el president de la Diputació.  
Tema 6. El municipi: concepte. Els òrgans de govern municipals: l'alcalde, el Ple municipal i la Junta de Govern Local.  
ANNEX II  
Tema 1. La didàctica esportiva. La necessitat d'una didàctica específica de l'esport. L'eficiència en l'ensenyança.   
Tema 2. Principis bàsics de l'ensenyança esportiva. Principis educatius bàsics. Objectius de l'educació física i l'esport.   
Tema 3. L'ensenyança de l'educació física i l'esport com un procés sistemàtic. Concepte d'ensenyança sistemàtica.  
Tema 4. Anàlisi didàctica de les tasques motrius. Diversitat de tasques i els requisits per al seu aprenentatge. Les tasques motrius i els mecanismes perceptius, de decisió i d'execució. Les tasques motrius i la percepció. Les tasques motrius i la presa de decisió. Les tasques motrius i la seua execució.  
Tema 5. Contingut general del joc de l'handbol. Principis i bases de l'handbol. Anàlisi dels elements que constituïxen l'handbol.   
Tema 6. Etapes d'aprenentatge.  
Tema 7. Anàlisi de l'etapa d'aprenentatge global. Implicacions.  
Tema 8. Objectius de l'etapa d'aprenentatge global. Objectius.  
Tema 9. Continguts específics de l'etapa d'aprenentatge global. Continguts d'atac. Continguts defensius. Continguts propis del porter.  
Tema 10. Aspectes generals de l'aprenentatge tècnic. Factors que comprén una tècnica eficaç. Mètodes d'ensenyança de la tècnica.  
Tema 11. L'aprenentatge perceptiu i motor i la seua relació amb la tècnica del joc.  
Tema 12. Metodologia de l'ensenyança en esta etapa. Principis metodològics. Pautes metodològiques.  
Tema 13. Tècniques de les posicions de base. Metodologia de les posicions de base. Desenvolupament pràctic.   
Tema 14. Tècnica dels desplaçaments. Desplaçaments sense baló. Metodologia dels desplaçaments sense baló. Desenvolupament pràctic. Desplaçaments amb baló. Metodologia dels desplaçaments amb baló. Desenvolupament pràctic. Les fintes. Metodologia de les fintes. Desenvolupament pràctic. El bot del baló. Metodologia del bot del baló. Desenvolupament pràctic.  
Tema 15. Tècnica de l'adaptació i del maneig del baló. Metodologia de l'adaptació i del maneig i desenvolupament pràctic.  
Tema 16. Tècnica bàsica de passar el baló. Metodologia de passar el baló. Desenvolupament pràctic.  
Tema 17. Tècnica bàsica de les recepcions. Metodologia de les recepcions. Desenvolupament pràctic.  
Tema 18. Tècnica bàsica dels tirs. Metodologia dels tirs. Desenvolupament pràctic.  
Tema 19. Tècnica bàsica defensiva. La intercepció del baló. Marcatges a distància. Marcatges en proximitat. Blocatges. Metodologia i desenvolupament de la tècnica defensiva.  
Tema 20. Aspectes generals de l'aprenentatge tàctic. Objectius tàctics. Metodologia de l'ensenyança tàctica en l'etapa global.  
Tema 21. El joc com a mètode d'ensenyança. El pensament tàctic en la formació de jugadors: metodologia d'entrenament del pensament tàctic a través del joc.  
Tema 22. Programació en la base de l'handbol. Criteris bàsics. La sessió d'entrenament.  
Tema 23. L'educació física de base. Concepte i característiques. La condició física. La resistència. La força. La velocitat. La flexibilitat. La condició física segons l'edat evolutiva. Habilitats motrius. Coordinació. L'estructuració espacial i temporal.   
Tema 24. La teoria de l'entrenament. Concepte d'entrenament esportiu. Elements. Objectius.   
Tema 25. L'entrenament esportiu com a procés d'adaptació. Concepte d'adaptació. Tipus d'adaptació. La càrrega d'entrenament. Components. Principis de l'entrenament esportiu. Planificació anual de l'entrenament i consideracions bàsiques. La sessió d'entrenament. L'escalfament, funcions i metodologia.»  
Cosa que es publica íntegrament en el Butlletí Oficial de la Província, Diari Oficial de la Comunitat Valenciana i al tauler d'edictes de la corporació, per a general coneixement dels interessats, així com un extracte en el Boletín Oficial del Estado. Tot això en compliment del que preveuen les bases que regixen esta convocatòria i a efectes igualment del que disposa la Llei 30/1992, de Règim Jurídic de les Administracions Públiques i del Procediment Administratiu Comú.  
Torrevieja, 28 d'octubre de 2008.- L'alcalde accidental: José Antonio Sánchez García.